ΓΝΩΜΟΔΟΤΗΣΗ ΤΗΣ ΕΠΙΤΡΟΠΗΣ σύμφωνα με το άρθρο 251, παράγραφος 2, τρίτο εδάφιο, στοιχείο γ) της συνθήκης ΕΚ, επί των τροπολογιών του Ευρωπαϊκού Κοινοβουλίου στην κοινή θέση του Συμβουλίου σχετικά με την πρόταση ΟΔΗΓΙΑ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ σχετικά με το όζον στον ατμοσφαιρικό αέρα - ΠΕΡΙ ΤΡΟΠΟΠΟΙΗΣΕΩΣ ΤΗΣ ΠΡΟΤΑΣΗΣ ΤΗΣ ΕΠΙΤΡΟΠΗΣ σύμφωνα με το άρθρο 250, παράγραφος 2 της συνθήκης ΕΚ

1. Εισαγωγή

Το άρθρο 251, παράγραφος 2, εδάφιο γ) της συνθήκης ίδρυσης της Ευρωπαϊκής Κοινότητας ορίζει ότι η Επιτροπή γνωμοδοτεί επί των τροπολογιών που προτείνει το Ευρωπαϊκό Κοινοβούλιο κατά τη δεύτερη ανάγνωση.

Εν προκειμένω, η Επιτροπή εκφράζει τη γνώμη της για τις 17 τροπολογίες που ενέκρινε το Ευρωπαϊκό Κοινοβούλιο.

2. Ιστορικο Υποβαθρο

>ΘΕΣΗ ΠIΝΑΚΑ>

3. Στοχοσ τησ Προτασησ τησ Επιτροπησ

Η πρόταση οδηγίας της Επιτροπής σχετικά με το όζον στον ατμοσφαιρικό αέρα εγγράφεται στο πλαίσιο που καθορίζει η οδηγία 96/62/ΕΚ (ΕΕ L 296, 21.11.1996, σ. 55). Η πρώτη θυγατρική οδηγία 1999/30/EΚ σχετικά με τις οριακές τιμές διοξειδίου του θείου, διοξειδίου του αζώτου και οξειδίων του αζώτου, σωματιδίων και μολύβδου στον αέρα του περιβάλλοντος εγκρίθηκε τον Ιούλιο του 1999 (ΕΕ L 163, 29.6.1999, σ. 41). Η δεύτερη θυγατρική οδηγία 2000/69/EΚ για τις οριακές τιμές βενζολίου και διοξειδίου του άνθρακα στον αέρα του περιβάλλοντος εγκρίθηκε τον Δεκέμβριο του 2000 (ΕΕ L 313, 13.12.2000, σ.12).

Η πρόταση αποσκοπούσε στον καθορισμό οριακών τιμών για τις συγκεντρώσεις όζοντος στον ατμοσφαιρικό αέρα προκειμένου να προστατευθεί η ανθρώπινη υγεία και η βλάστηση. Οι τιμές στόχοι θα έπρεπε να επιτευχθούν στο μέτρο του δυνατού έως το 2010 και βασίζονταν στις οριακές τιμές εκπομπών που πρότεινε η Επιτροπή λαμβάνοντας υπόψη το ελάχιστο δυνατό κόστος για το σύνολο της Κοινότητας (COM(1999)125-1 1999/0068(COD)). Προτείνονται εν προκειμένω μακροπρόθεσμοι στόχοι. Τα κράτη μέλη καλούνται να παρακολουθούν και να αναφέρουν τις συγκεντρώσεις όζοντος. Έχουν επίσης την υποχρέωση να ενημερώνουν το κοινό σε περίπτωση υπέρβασης των ορίων ενημέρωσης και των ορίων συναγερμού. Στην τελευταία αυτή περίπτωση επιβάλλεται να έχουν προσχεδιαστεί βραχυπρόθεσμα μέτρα.

4. Γνωμη τησ Επιτροπησ σχετικα με τισ τρολοπολιεσ που ενεκρινε το Κοινοβουλιο

Στις 13 Ιουνίου 2001 το Ευρωπαϊκό Κοινοβούλιο ενέκρινε 17 τροπολογίες. 3 τροπολογίες ενεκρίθησαν πλήρως από την Επιτροπή (τροπολογίες 7, 13, 22), 10 έγιναν δεκτές εν μέρει ή καταρχήν (τροπολογίες 4, 14 και 26 έως 33). Οι υπόλοιπες 4 τροπολογίες (τροπολογία 1, πρώτο μέρος της τροπολογίας 10, πρώτο μέρος της τροπολογίας 12 και τροπολογία 25) δεν έγιναν δεκτές.

4.1 Οι τροπολογίες που ενέκρινε η Επιτροπή

Η Επιτροπή συμφωνεί με την απαίτηση που καθορίζει η τροπολογία 7 σχετικά με τη διατήρηση της ποιότητας του ατμοσφαρικού αέρα όπου αυτό είναι δυνατό και εκτός των περιπτώσεων που καθίσταται ανέφικτο λόγω της διαμεθοριακής ρύπανσης ή των μετεωρολογικών συνθήκων.

Η τροπολογία 13 γίνεται δεκτή δεδομένου ότι υποχρεώνει τα κράτη μέλη να εξετάζουν παραδείγματα μέτρων που συνοψίζονται σε καθοδηγητική έκθεση εκ μέρους της Επιτροπής.

Η τροπολογία 22 καλεί τα κράτη μέλη να αποδίδουν ιδιαίτερη σημασία στις επιπτώσεις του όζοντος στο περιβάλλον και την ανθρώπινη υγεία. Η Επιτροπή θεωρεί ότι αυτό αποτελεί χρήσιμη συμπλήρωση.

4.2 Τροπολογίες που έγιναν δεκτές καταρχήν εκ μέρους της Επιτροπής

Σύμφωνα με την τροπολογία 14 τα κράτη μέλη καλούνται να υποβάλλουν εκθέσεις σχετικά με τα βραχυπρόθεσμα προγράμματα δράσης. Δεδομένου ότι η υποβολή εκθέσεων στην Επιτροπή καλύπτεται ήδη από το άρθρο 10 παράγραφος 2 υποπαράγραφος iii) εδάφιο γ) η τροπολογία θα πρέπει να αναφέρει αποκλειστικά και μόνο την υποβολή δημοσίων εκθέσεων κ.λπ. και ως εκ τούτου θα μπορούσε να γίνει αποδεκτή μόνο καταρχήν με τη σημερινή της διατύπωση.

Η Επιτροπή συμφωνεί με το περιεχόμενο της τροπολογίας 4 στο μέτρο που απαιτεί να εξασφαλιστεί η συνέπεια προς την οδηγία για τα εθνικά επιτρεπτά επίπεδα εκπομπών. Το δεύτερο μέρος της τροπολογίας αυτής μετατρέπει τις τιμές στόχους για το όζον σε δεσμευτικές οριακές τιμές διαγράφοντας τις λέξεις "στο μέτρο του δυνατού". Αυτό δεν είναι αποδεκτό και θα πρέπει να ευθυγραμμιστεί προς τη συμβιβαστική λύση που περιέχουν οι τροπολογίες 26 έως 33.

Οι τροπολογίες 26 έως 33 αντιμετωπίζουν το θέμα της επίτευξης των τιμών στόχων και των μακροπρόθεσμων στόχων. Εν προκειμένω, προτείνεται να αντικαθιστούν οι όροι "στο μέτρο του δυνατού" από τους όρους "εκτός των περιπτώσεων που είναι αντικειμενικά ανέφικτο", καθιστώντας ως εκ τούτου δεσμευτικότερες τις απαιτήσεις περί επίτευξης των στόχων. Η Επιτροπή θα μπορούσε να συμφωνήσει με αυτό ωστόσο θεωρεί απαραίτητο να συμπληρωθεί η διατύπωση με τους όρους "ή αντιπαραγωγικό".

4.3 Τροπολογίες που δεν γίνονται δεκτές από την Επιτροπή

Η τροπολογία 1 αφορά τις υποψήφιες χώρες πράγμα που δεν θεωρείται σκόπιμο για μια οδηγία της Ευρωπαϊκής Ένωσης. Αντί της διεύρυνσης της αιτιολογικής σκέψης 3, η ταχεία συμμετοχή των χωρών που είναι υποψήφιες για προσχώρηση θα μπορούσε να απαιτηθεί στο πλαίσιο της αιτιολογικής σκέψης 11.

Η τροπολογία 10 υποχρεώνει τα κράτη μέλη να υποβάλουν εκθέσεις σε ό,τι αφορά τις ενδεικτικές τιμές. Ωστόσο, αυτό καλύπτεται ήδη, δεδομένου ότι η αριθμητική τιμή των τιμών στόχων είναι ίδια με αυτή που ορίζεται στους μακροπρόθεσμους στόχους. Όσον αφορά τη φύση των μακροπρόθεσμων στόχων η προτεινόμενη αναφορά στην προστασία της βλάστησης δεν επιτρέπεται να συνεπάγεται υποβολή χωριστών εκθέσεων κάθε φορά που παρατηρούνται υπερβάσεις αλλά θα πρέπει να αφορά τις ετήσιες ολοκληρωμένες τιμές. Πράγματι αυτό θα μπορούσε να γίνει αποδεκτό εν γένει, η τροπολογία θα πρέπει να αναδιατυπωθεί ουσιαστικά.

Σύμφωνα με την τροπολογία 25 τα κράτη μέλη θα είχαν υποχρέωση να υποβάλουν πληροφορίες σχετικά με τις επιπτώσεις στα υλικά. Ωστόσο, το αντιστοίχως προτεινόμενο επίπεδο αποτελεί ευρεία γενίκευση και δεν επιτρέπει τη διατύπωση συμπερασμάτων όσον αφορά το οικονομικό κόστος. Εν γένει, οι επιπτώσεις στα υλικά θεωρούνται μικρότερης σημασίας συγκριτικά προς τις επιπτώσεις στην ανθρώπινη υγεία ή τη βλάστηση. Τα αντίστοιχα δεδομένα δεν θα πρέπει να έχουν ως αποτέλεσμα τη διόγκωση των υποχρεωτικώς υποβαλλομένων στοιχείων.

Το πρώτο μέρος της τροπολογίας 12 απαιτεί την ανάληψη βραχυπρόθεσμων δράσεων σε τοπικό επίπεδο. Όσον αφορά τη διαμεθοριακή φύση του όζοντος, η Επιτροπή θεωρεί ότι αυτή η προσέγγιση είναι ακατάλληλη.

4.4 Επανεξατασθείσα πρόταση

Έχοντας υπόψη το άρθρο 250, παράγραφος 2 της Συνθήκης ΕΚ, η Επιτροπή τροποποιεί την πρότασή της ως αναφέρεται ανωτέρω.